《壬午九月九日与郭希仲纪叔维马希远饮周景文晚香堂上纪画墨菊马鼓琴既而各赋一首》
元代·陈秀民

去年登堂三月三，主人置酒浇春衫。今年登堂九月九，堂上主人复多酒。

马生弹琴纪生画，郭子题诗美如炙。四明狂客醉欲倒，菊花插帽秋光好。

百年节序能几逢，人生会合何其少。人生会少将奈何，为君起舞为君歌。

歌残酒尽更须酌，莫待他年白发多。

作者简介：元温州人，一作嘉兴人，字庶子。博学善书。为武冈城步巡检，知常熟州。历江浙行中书省参知政事、翰林学士。有《寄情稿)。